Document ID: 31996D0681

KOMISSION PÄÄTÖS,
tehty 18 päivänä marraskuuta 1996,
Luxemburgin esittämästä moottoriajoneuvojen ja niiden perävaunujen tyyppihyväksyntää koskevan jäsenvaltioiden lainsäädännön lähentämisestä annetun neuvoston direktiivin 70/156/ETY 8 artiklan 2 kohdan c alakohdan mukaista poikkeusta koskevasta pyynnöstä (Ainoastaan ranskankielinen teksti on todistusvoimainen) (96/681/EY)
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon moottoriajoneuvojen ja niiden perävaunujen tyyppihyväksyntää koskevan jäsenvaltioiden lainsäädännön lähentämisestä 6 päivänä helmikuuta 1970 annetun neuvoston direktiivin 70/156/ETY (1), sellaisena kuin se on viimeksi muutettuna Euroopan parlamentin ja neuvoston direktiivillä 96/27/EY (2), ja erityisesti sen 8 artiklan 2 kohdan c alakohdan,
sekä katsoo, että
Luxemburg on esittänyt komissiolle 1 päivänä huhtikuuta 1996 pyynnön, jonka komissio on vastaanottanut 10 päivänä huhtikuuta 1996 ja joka sisältää 8 artiklan 2 kohdan c alakohdassa vaaditut tiedot; pyyntö koskee sellaisen kahdentyyppisen kolmannen jarruvalon asentamista tietyntyyppiseen ajoneuvoon, joka on luokiteltu CEE-säännössä N:o 7 tarkoitettuun luokkaan CEE S3 (Yhdistyneiden Kansakuntien Euroopan talouskomission säännöt) ja asennettu CEE-säännön N:o 48 mukaisesti,
pyynnössä esitetyt syyt, joiden mukaan kyseiset jarruvalot ja niiden asentaminen eivät ole moottoriajoneuvojen ja niiden perävaunujen äärivalaisimia, etuvalaisimia, takavalaisimia ja jarruvalaisimia koskevan jäsenvaltioiden lainsäädännön lähentämisestä 27 päivänä heinäkuuta 1976 annetun neuvoston direktiivin 76/758/ETY (3) vaatimusten mukaisia, sellaisena kuin se on viimeksi muutettuna komission direktiivillä 89/516/ETY (4), eivätkä moottoriajoneuvojen ja niiden perävaunujen valaisimien ja merkkivalolaitteiden asennusta koskevan jäsenvaltioiden lainsäädännön lähentämisestä 27 päivänä heinäkuuta 1976 annetun neuvoston direktiivin 76/756/ETY (5) vaatimusten mukaisia, sellaisena kuin se on viimeksi muutettuna komission direktiivillä 91/663/ETY (6), ovat perusteltuja; kokeiden ja koetulosten kuvaukset sekä CEE-sääntöjen N:o 7 ja 48 noudattaminen takaavat tarpeellisen turvallisuustason,
kyseisiä yhteisön direktiivejä muutetaan kyseisten jarruvalojen tuotannon ja niiden asentamisen sallimiseksi, ja
tässä päätöksessä määrätty toimenpide on direktiivillä 70/156/ETY perustetun mukauttamista tekniikan kehitykseen käsittelevän komitean lausunnon mukainen,
ON TEHNYT TÄMÄN PÄÄTÖKSEN:
1 artikla
Hyväksytään Luxemburgin esittämä poikkeusta koskeva pyyntö, joka koskee CEE-säännössä N:o 7 tarkoitettuun luokkaan CEE S3 luokitellun ja CEE-säännön N:o 48 mukaisesti asennetun kahdentyyppisen kolmannen jarruvalon tuotantoa ja asentamista sen tyyppisiin ajoneuvoihin, joihin ne on tarkoitettu.
2 artikla
Tämä päätös on osoitettu Luxemburgin suurherttuakunnalle.
Tehty Brysselissä 18 päivänä marraskuuta 1996.

Labels: 8
18
15